b'\n_START_ARTICLE_\nKel-Tec P11\n_START_SECTION_\nDelovanje in materiali\n_START_PARAGRAPH_\nKel-Tec P11 je pi\xc5\xa1tola, ki deluje samo v re\xc5\xbeimu dvojnega delovanja spro\xc5\xbeilca, princip delovanja pa je modificiran browningov princip kratkega trzanja cevi, ki zaklepa v raz\xc5\xa1irjeno le\xc5\xbei\xc5\xa1\xc4\x8de naboja. Dol\xc5\xbeina cevi je prilagojena tako, da ravno \xc5\xa1e ustreza temu delovanju, saj bi pri kraj\xc5\xa1i cevi prihajalo do motenj in zastojev._NEWLINE_Cev pi\xc5\xa1tole je izdelana iz posebnega jekla SAE 4140 in je obdelana do 47 HRC. Tudi zaklepi\xc5\xa1\xc4\x8de je izdelano iz enakega materiala, vanj pa je sta vdelana tako udarna igla kot izmeta\xc4\x8d tulcev. Na ravni zgornji strani zaklepi\xc5\xa1\xc4\x8da so name\xc5\xa1\xc4\x8deni klasi\xc4\x8dni odprti nenastavljivi trito\xc4\x8dkovni merki. Ogrodje pi\xc5\xa1tole z vgrajenim pro\xc5\xbeilnim mehanizmom je izdelano iz aluminija 7075-T6._NEWLINE_Spro\xc5\xbeilec preko konektorja pro\xc5\xbei striker, ta pa energijo prenese na netilko naboja. Zaradi uporabe strikerja na pi\xc5\xa1toli ni zunanjih varovalk, vodilo za spu\xc5\xa1\xc4\x8danje zaklepi\xc5\xa1\xc4\x8da v prednji polo\xc5\xbeaj pa se, prav tako kot gumb za izmet praznega nabojnika, nahaja na levi strani pi\xc5\xa1tole. Ro\xc4\x8daj pi\xc5\xa1tole je izdelan iz polimera DuPont ST-8018 in je oblikovan tako, da ima pove\xc4\x8dano odprtino za vstavljanje okvirja. Na voljo je v \xc4\x8drni in olivno zeleni barvi._NEWLINE_Poleg originalnih okvirjev pi\xc5\xa1tola sprejme tudi standardne Smith & Wessonove okvirje velike kapacitete.'